24.8.2012 Jurnalul Oficial al Uniunii Europene L 229/1 (Acte fără caracter legislativ) ACORDURI INTERNAȚIONALE DECIZIA 2012/486/PESC A CONSILIULUI din 23 iulie 2012 privind semnarea și încheierea Acordului între Organizaţia pentru cooperare comună în materie de armament şi Uniunea Europeană privind protecția informațiilor clasificate CONSILIUL UNIUNII EUROPENE, având în vedere Tratatul privind Uniunea Europeană, în special articolul 37, coroborat cu articolul 218 alineatele (5) și (6) din Tratatul privind funcționarea Uniunii Europene, având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) Cu ocazia reuniunii sale din 15 iunie 2009, Consiliul a decis să autorizeze Preşedinţia să inițieze negocieri în temeiul fostului articolul 24 din Tratatul privind Uniunea Europeană, în vederea unui acord privind secu- ritatea informațiilor între Organizaţia pentru cooperare comună în materie de armament și Uniunea Europeană. (2) În urma acestei autorizări de a iniția negocieri, Preşedinția a negociat Acordul între Organizaţia pentru cooperare comună în materie de armament și Uniunea Europeană privind protecția informațiilor clasificate. (3) Acordul ar trebui să fie aprobat, ADOPTĂ PREZENTA DECIZIE: Articolul 1 Acordul între Organizaţia pentru cooperare comună în materie de armament și Uniunea Europeană privind protecţia infor- mațiilor clasificate este aprobat în numele Uniunii. Textul acordului este atașat la prezenta decizie. Articolul 2 Preşedintele Consiliului este autorizat să numească persoana (persoanele) împuternicită (împuternicite) să semneze acordul prin care Uniunea îşi asumă obligații. Articolul 3 Prezenta decizie intră în vigoare la data adoptării. Adoptată la Bruxelles, 23 iulie 2012. Pentru Consiliu Președintele C. ASHTON